भोपाल : मभेल लेडीज क्लब द्वारा गत दिवस क्लब परिसर में स्वास्थ्य जागरूकता एवं बोन डेंसिटी मेजरमेंट शिविर का आयोजन किया गया। इस अवसर पर श्रीमती ए. अरूणा युगांधर, अध्यक्ष, बीएचईएल लेडीज क्लब मुख्य अतिथि के रूप में उपस्थित थीं। श्रीमती किरण गुप्ता, उपाध्यक्ष, सांस्कृतिक विंग ने कार्यक्रम के बारे में विस्तृत जानकारी दी। डॉ. रंजन सिन्हा, अस्थि रोग विभाग प्रमुख ने ऑस्टियोपोरेसिस एवं अन्य हड्डियों के विकारों से बचाव व इलाज के बारे में विस्तृत जानकारी प्रदान की। श्रीमती डॉ. अल्पना तिवारी, छाती रोग विभाग प्रमुख, कस्तूरबा चिकित्सालय ने एलर्जी व श्वाँस संबंधी तकलीफों के बारे में उपस्थित सदस्यों को अवगत कराया एवं बचाव व इलाज के बारे में बहुमूल्य जानकारी दी। कार्यक्रम में बीएचईएल लेडीज क्लब द्वारा संचालित विभिन्न सेंटरों की उपाध्यक्ष भी उपस्थित थीं।